Официално: Антонио Конте е новият треньор на Интер - R4S
Официално: Антонио Конте е новият треньор на Интер
май 31, 2019 Николай Ненов антонио конте, интер, серия а, Футбол
След като в последните дни имаше слухове, че Антонио Конте ще поеме Интер, бившият наставник на Челси бе официално назначен рано тази сутрин. Той замества уволнения Лучано Спалети, който не успя да постигне заложените цели от ръководството на „нерадзурите“.
Конте подписа договор за 3 години с клуба от „Сан Сиро“. Това е първата му работа, след като в края на сезон 2017/18 напусна Челси след спечелването на ФА къп.
„Това е нова глава в живота ми, много съм развълнуван. Докато работя, ще се опитам да се отблагодаря за доверието, което президентът и директорите имат към мен“, заяви Конте.
Кариерата на Антонио Конте
Футболната кариера на Конте преминава само в два отбора – Лече, където прекарва 6 години и Ювентус, където играе още 13. Но треньорската му кариера е богата на различни отбори.
Той започва работа в Арецо, а след това е треньор и на Бари. Следват назначения в Аталанта и Сиена преди да получи първата си по-сериозна работа – в Ювентус. Там той се справя по много добър начин и спечелва доверието на италианската федерация. Между 2014 и 2016 г. Конте е национален селекционер на Италия. Следват 2 ползотворни години и в Челси.
Като мениджър Конте спечели Серия Б с Бари, а с Ювентус и 3 пъти Серия А с две титли от Суперкупата на Италия. С Челси италианският специалист спечели Висшата лига и ФА къп.
← Финалите на Челси в Европа
Финалите на Ливърпул в Шампионска лига (КЕШ) →